### Metsä-ELITE:n kokous 8/2014

# **Aika:** 11.12.2014 klo 9.15–16.00

**Paikka:** Suomen ympäristökeskus, SYKE, Mechelininkatu 34a, kokoushuone Pöllö

**Osallistujat:** Katja Matveinen-Huju, MMM (pj)

Kaisa Junninen, Metsähallitus (siht.)

 Saara Lilja-Rothsten, Tapio (siht.)

Erkki Eteläaho, METO

 Virpi Sahi, SLL

 Lauri Kajander, Luonto-Liitto

 Arto Kammonen, Metsähallitus

 Kari T. Korhonen, Metla (etänä)

 Henrik Lindberg, HAMK

 Maarit Loiskekoski, YM

Inka Musta, Metsäteollisuus

Hannu Ripatti, Metsänomistajien liitto Järvi-Suomi

Rauli Perkiö, Metsähallitus

Pekka Punttila, SYKE

Riikka Paloniemi, SYKE (ensimmäisen tunnin ajan)

Seija Tiitinen-Salmela, SMK

Atte Moilanen, HY

**Muistio**

1. **Kokouksen avaus ja asialistan hyväksyminen**

Asialistalta poistettiin kohdat 3 (perustelumuistion käsitteleminen) ja 4 (hiilitasetarkastelu), koska perustelumuistion koostaminen on vielä kesken eikä METLAsta ole saatu hiilitaseeseen liittyviä aineistoja.

1. **ELITE-excelin täsmentäminen**

Käytännössä koko kokousaika käytettiin ELITE-malliin vietyjen toimenpiteiden ja niiden kustannusten tarkasteluun. Tehdyt muutokset on kirjattu ELITE-taulukkoon ja sen kommenttikenttiin. Alle on koottu muutamia keskeisimpiä asioita keskustelusta ja tehdyistä muutoksista (*toimenpiteet kursiivilla, lihavoituna ne jotka jäivät taulukkoon*):

Kustannusten arviointi: Toimenpiteiden kustannuksista kirjataan erittelyt (vähintään sisältääkö luku suunnittelukustannukset vai ei) ja vaihteluvälit taulukon kommenttikenttiin. Vaihteluvälissä huomioidaan keskihinnan vaihteluväli ”järkevästi toteutettavissa olevilta” kohteilta, ei ääripäiden eroista. Lisäksi on huomioitava, onko kyse suorista kustannuksista vai vain tulonmenetyksistä sekä mille taholle kustannukset kohdistuvat. On tärkeää, että eri toimenpiteiden kustannukset ovat oikeassa suhteessa toisiinsa.

*Eri-ikäisrakenteisen metsän kasvatusta* ei oteta mukaan toimenpiteisiin, koska kyseessä on puuntuotantomuoto, jonka vaikutukset tarkasteltaviin monimuotoisuustekijöihin ovat häviävän pienet ja joka ei lähtökohtaisesti aiheuta kustannuksia. Sen sijaan lisätään listaan uusi toimenpide ***Kuolleiden puiden säästäminen hakkuissa (ml. tuoreet tuulenkaadot)***. Tämän toimenpiteen kustannusten (ja ekologisen vaikuttavuuden) arvioinnissa otetaan huomioon kuolleiden pystypuiden määrä uudistuskypsissä metsissä vs. uudistusaloilla (Kari laski VMI10-aineistosta, että erotus on 3,7 m3/ha; lasketaan myös VMI11-aineistosta).

***Lehdon ominaispiirteet huomioon ottava metsänkäsittely talousmetsässä***: toimenpiteen ensisijainen tavoite on metsänkasvatus (mutta sis. eri-ikäisrakenteisuus, arvokkaiden puuyksilöiden ja kuolleiden puiden säästäminen, lehtipuuosuuden kasvattaminen). ***Aktiivinen lehtojen hoito suojelualueilla ja talousmetsissä*** on kalliimpaa kuin em. toimenpide, lisäksi aktiivisen hoidon (suunnittelu)kustannukset yksityismailla ovat moninkertaiset verrattuna kustannuksiin valtionmailla. Jos ekologinen vaikuttavuus on sama yksityis- ja valtionmailla, ero kustannuksista on mahdollista huomioida toimenpidepaletin valinnassa tai toimenpiteen käytännön toteutuksessa.

*Suojelualueen perustaminen* päätettiin jättää muotoon ***Suojelualueen perustaminen,*** mutta kustannuksia painotettiin Etelä-Suomen hinnoilla, koska metsämaa on etelässä kalliimpaa ja suojelun painopiste on etelässä.

*Monimuotoisen metsän rakennepiirteitä säästävän ja lisäävän metsänkäsittelyn* nimeksi muutetaan ***Lehtipuuosuuden lisääminen talousmetsissä 50 m3/ha***. Tässä toimenpiteessä on aiemmin ollut mukana eri-ikäisrakenteinen metsänkasvatus, joka päätettiin jättää pois ELITE-excelistä sekä kuolleiden puiden säästäminen, josta tehtiin oma toimenpiteensä.

*Arvokkaiden luontokohteiden säästäminen* jaetaan neljäksi toimenpiteeksi:

* ***Lakirajoja suuremmat määräaikaiset sopimukset***
* ***FSC-sertifiointi***; Inka selvittää kustannukset.
* ***PEFC-sertifiointi***; Erkki selvittää kustannukset.
* ***Muiden arvokkaiden elinympäristöjen säästäminen*** (sis. vain lakirajoja suuremmat ”muut arvokkaat” ympäristötukikohteet eli ”luonnonhoidon laadun seurannan neloskohteet”); Seija selvittää toimenpiteen kustannukset.

*Kiertoajan pidentämistä* ei oteta mukaan toimenpiteisiin, koska toimenpide olisi perusluonteeltaan ”määräaikainen suojelu(sopimus)”. Toimenpide menisi tällöin pälleekäin lakirajoja suuremmat määräaikaiset sopimukset -toimenpiteen kanssa, eikä se olisi valtiolle kustannustehokas toimenpide.

***Harjumetsien paahdeympäristöjen hoito*** käsitellään ELITE-taulukon ulkopuolisena toimenpiteenä: arvioidaan vaikutus monimuotoisuuteen (esim. %) ja kustannukset tälle ja näiden avulla saadaan laskettua kustannustehokkuus.

1. **Seuraava kokous pidetään 8.1.2015 MMM:ssä.**
2. **Tiedoksi ELITE-seminaari 24.3.2015 ja 6/2014 kokousmuistio.**
3. **Puheenjohtaja päätti kokouksen klo 16.00.**